stanford-oval/wikipedia huggingface dataset:
Canadian Women’s Hockey League
Joukkueet > Entiset joukkueet

| Joukkue | Kaupunki | Areena | Mestaruudet | Clarkson Cupit | Aiemmat nimet |
| --- | --- | --- | --- | --- | --- |
| Burlington Barracudas | Burlington, Ontario | Appleby Ice Center | 0 | 0 |  |
| Mississauga Chiefs | Mississauga, Ontario | Hershey Center | 0 | 0 |  |
| Ottawa Lady Senators | Ottawa, Ontario | Bell Sensplex | 0 | 0 | CWHL Capital Canucks |
| Phénix du Québec | Montreal, Québec |  | 0 | 0 |  |
| Vanke Rays | Shenzhen, Kiina | Shenzhen Dayun Arena | 0 | 0 |  |
| Vaughan Flames | Vaughan, Ontario | Vaughan Sports Village | 0 | 0 |  |
Mestaruudet

| Kausi | Mestari | Runkosarjan voittaja (pisteet) | Pistepörssin voittaja |
| --- | --- | --- | --- |
| 2007–08 | Brampton Thunder | Montreal Stars (47) | Jennifer Botterill (61) |
| 2008–09 | Montreal Stars | Montreal Stars (49) | Jayna Hefford (69) |
| 2009–10 | Minnesota Whitecaps | Montreal Stars (48) | Sabrina Harbec (55) |
| 2010–11 | Montreal Stars | Montreal Stars (46) | Caroline Ouellette (69) |
| 2011–12 | Montreal Stars | Montreal Stars (51) | Meghan Agosta (80) |
| 2012–13 | Boston Blades | Boston Blades (39) | Meghan Agosta-Marciano (46) |
| 2013–14 | Toronto Furies | Montreal Stars (42) | Ann-Sophie Bettez (40) |
| 2014–15 | Boston Blades | Boston Blades (35) | Rebecca Johnston (37) |
| 2015–16 | Calgary Inferno | Les Canadiennes (42) | Marie-Philip Poulin (46) |
| 2016–17 | Les Canadiennes | Calgary Inferno (40) | Jess Jones (37) / Marie-Philip Poulin (37) |
| 2017–18 | Markham Thunder | Les Canadiennes (45) | Kelli Stack (49) |
| 2018–19 | Calgary Inferno | Calgary Inferno (47) | Marie-Philip Poulin (50) |
Bulk ja Skull

| Bulk ja Skull |
| --- | --- |

Näyttelijä(t):  Paul Schrier (Bulk)  Jason Narvy (Skull)  Cody Slaton (nuori Bulk)  Ross J. Samya (nuori Skull)
Ensi- esiintyminen:  Day of the Dumpster (Mighty Morphin Power Rangers)
Viimeinen esiintyminen:  Samurai Forever (Power Rangers Super Samurai)
Henkilötiedot
Suhteet
Vanhemmat:  Mr. Bulkmeier (Bulkin isä) Mrs. Bulkmeier (Bulkin äiti) Mr. Skullovitch (Skullin isä) Mrs. Skullovitch (Skullin äiti)
Lapset:  Spike Skullovitch (Skullin poika)
Infobox OKNimi-testi OK: 
Bulk ja Skull ovat kuvitteellisia henkilöitä Power Rangers -televisiosarjassa. He olivat sarjassa vakituisina hahmoina heti Mighty Morphin Power Rangers -kauden alusta lähtien aina kauden Power Rangers in Space loppuun asti.
Tämän jälkeen Bulk nähtiin osassa kauden Power Rangers Lost Galaxy jaksoista ja Skull vieraili kauden ensimmäisessä jaksossa. Seuraavan kerran kaksikko näyttäytyi lyhyesti kauden Power Rangers Wild Force jaksossa "Forever Red", jossa juhlittiin Power Rangers -sarjan kymmenvuotista taivalta. Vuosina 2011−2012 esitetyissä kausissa Power Rangers Samurai ja Power Rangers Super Samurai Bulk oli jälleen vakituisena kevennyshahmona, mutta tällä kertaa Skullin Spike-pojan kanssa.
Farkas "Bulk" Bulkmeier (Paul Schrier) ja Eugene "Skull" Skullovitch (Jason Narvy) toimivat kevennyshahmoina. Huumori syntyy heidän koheltamisestaan, jonka taustalla soitetaan yleensä samalla huvittavia äänitehosteita. Humoristisuutta tavoitellaan myös parin välisellä ulkonäköerolla: Ohukaisen ja Paksukaisen tapaan Bulk on lihava ja Skull hoikka. Bulk on kaksikon selkeä johtaja, jota Skull pyrki aina seuraamaan ja matkimaan. Skull usein toistaakin Bulkin sanomisia ja aloittaa lauseensa yleensä sanalla "yeah".
Hahmojen historia > Mighty Morphin Alien Rangers

Mighty Morphin Power Rangersin viimeisessä jaksossa Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena Bulkista ja Skullista oli rangereiden tapaan tullut lapsia. Bulk ja Skull olivat taas käytökseltään kovanaamoja kuten ensimmäisellä tuotantokaudella. Myöhemmin Rita Repulsa ja Lord Zedd muuttivat Bulkin hetkeksi "Brat Boy" nimiseksi hirviöksi, joka taisteli Aquitarin Rangereita vastaan. Pian hänen ihmispuolensa nousi kuitenkin pintaan ja Bulk alkoi kapinoida luojiaan vastaan. Lopulta Rita ja Zedd muuttivat hänet takaisin ihmiseksi.
Hahmojen historia > Power Rangers turbovaihteella

Elokuvan Power Rangers turbovaihteella alussa selvisi, että Bulk, Skull ja komisario Stone olivat päässeet takaisin poliisivoimiin. Vähän myöhemmin Bulk ja Skull joutuivat Elgarin kaappaamiksi, kun hän etsi kahta uhrilahjaa Maligorea varten. Hän myös laittoi Bulkin ja Skullin päät sekaisin, jotta heitä oli helpompi käsitellä. Divatox piti kaksikkoa kuitenkin uhrilahjoiksi sopimattomina ja käski heittää heidät sukellusveneensä tyrmään. Aivojen sekoittamisen takia Skull sanoi myöhemmin oikeiksi uhrilahjoiksi kaapatuille Jasonille ja Kimberlylle nimensä olevan Antonio Bandaras ja Bulk puhui saksalaisella korostuksella. Sekavuudestaan huolimatta he onnistuivat pakenemaan sukellusveneestä Muranthias-saarelle Kimberlyn kanssa. Lopulta Power Rangerit pelastivat heidät ja he palasivat Angel Groveen rangereiden Turbo Megazordin kyydissä.
Peruttu spin-off

Televisiosarjan Power Rangers Zeo aikana Saban suunnitteli Bulkille ja Skullille myös omaa spin-off-komediasarjaa, jossa kaksikon oli tarkoitus pyörittää hotellia (Jason Narvy sanoi, että hotellin oli tarkoitus olla heidän isoäitinsä hotelli). Sarjassa piti olla sivuhahmona myös meksikolainen Elviksen jäljittelijä. Narvy kertoi, että koska Bulkista ja Skullista tehdystä The Good, The Bad, and the Stupid -videojulkaisusta ei tullut suosittua, Saban oli peruuttanut suunnitelman.
Cecily Neville

Cecily 1400-luvun käsikirjoituksen kuvituksessa.
Cecily Neville, Yorkin herttuatar (3. toukokuuta 1415 – 31. toukokuuta 1495) oli kahden vuosina 1461–1485 Englantia hallinneen York-suvun kuninkaan, Edvard IV:n ja Rikhard III:n, äiti.
Cecily tai Cecylle syntyi vuonna 1415 Westmorlandin jaarlin Ralph Nevillen ja Joan Beaufortin tyttäreksi. Hänen äitinsä isä oli Lancasterin herttua John, joka polveutui kuningas Edvard III:sta, joten myös Cecilyssä oli kuninkaallista verta, kuten aviomiehessään Rikhardissa, Yorkin herttuassa.
Cecily ja Rikhard menivät naimisiin vuonna 1437. Vuonna 1441 Rikhardista tuli Englannin hallitseman Ranskan kenraalikuvernööri ja perhe muutti Roueniin. 28. huhtikuuta 1442 syntyi Cecilyn ja Rikhardin toiseksi vanhin poika (vanhin poika Henry oli kuollut pian syntymänsä jälkeen helmikuussa 1441) Edvard eli Englannin tuleva kuningas Edvard IV.
Ruusujen sota

Kun Englannin Lancaster-sukuinen kuningas Henrik VI sai vuonna 1454 hermoromahduksen, Rikhard julistautui sijaishallitsijaksi, mutta ei suostunut palauttamaan valtaa parantuneelle kuninkaalle vuonna 1460. Tällöin alkoi sota Yorkien ja Lancasterien välillä.
Cecilyn aviomies Yorkin herttua Rikhard, hänen kolmas poikansa Rutlandin jaarli ja veljensä Salisburyn jaarli Richard kaatuivat Wakefieldin taistelussa vuonna 1460, mutta Cecilyn pojat Edvard, George ja Rikhard jatkoivat sotaa Tewkesburyn taisteluun asti, jolloin Lancasterit nujerrettiin ja Yorkit pääsivät valtaan.
”Queen by right”

Kun Cecilyn poika Edvard oli noussut Englannin valtaistuimelle, Yorkin herttuatar eli kuningataräiti ryhtyi valikoimaan kuningaspojalleen soveliasta vaimoa Euroopan prinsessoista. Koko valtakunta kokikin järkytyksen, kun Edvard IV meni naimisiin englantilaisen leskirouvan Elisabet Grayn kanssa. Cecily raivostui tästä ja alkoi haalia itselleen tiluksia ja rakennuksia sekä kutsua itseään nimellä ”Queen by right”.
Edvardin kuoltua vuonna 1483 hänen veljensä Gloucesterin herttua Rikhard nousi valtaan. Vaikka William Shakespearen näytelmä Rikhard III esittää Cecilyn Rikhardia inhoavana, todellisuudessa Cecily oli innokkaasti auttamassa nuorinta poikaansa valtaan turvatakseen sukunsa vallan ja oman asemansa Yorkin suvun matriarkkana. Mahdollisesti Cecily kuitenkin siirtyi Rikhardin vastustajiin ennen Bosworthin taistelua, kun sai todisteita siitä, että Rikhard olisi murhannut Edvardin pojat ja sillä tavoin anastanut kruunun.
Rikhard hävisi Bosworthin taistelun vuonna 1485 lancasterilaisen Richmondin jaarlin, Henryn joukoille ja kuoli legendan mukaan itse Richmondin miekasta. Rikhardin kuoltua York-suku sammui ja Richmondin jaarlista tuli Englannin kuningas Henrik VII, mutta Yorkien aseman turvasi Henrikin ja Edvardin tyttären Elisabetin avioliitto.
Cecily vietti loppuelämänsä uskonnollisissa toimissa ja kuoli toukokuussa 1495.
Cecily Neville elokuvissa

Laurence Olivierin vuoden 1955 Shakespeare-tulkinnassa Rikhard III Cecily Nevilleä näytteli Helen Hayes.
Vuonna 1995 Ian McKellenin ja Richard Loncrainen modernisoidussa versiossa Richard III Yorkin herttuatarta esitti Maggie Smith.
Vuonna 2016 Ontto kruunu -sarjan televisioelokuvassa Rikhard III Yorkin herttuatarta esitti Judi Dench
Covington (Virginia)

Covington Virginian kartalla.
Covington on kaupunki Virginian osavaltiossa Yhdysvalloissa. Sen väkiluku oli vuoden 2010 väestönlaskennassa 5 961. Covingtonia ympäröi Alleghanyn piirikunta. Kaupungin pormestarina toimii Thomas H. Sibold, Jr.
Aiheesta muualla

Kuvia tai muita tiedostoja aiheesta Covington (Virginia) Wikimedia Commonsissa
Cedar Lake

Cedar Lake (suom. Cedarjärvi) voi viitata seuraaviin maantieteellisiin kohteisiin:
Paikannimenä

Cedar Lake, Indiana, Yhdysvallat.
Cedar Lake, New Jersey, Yhdysvallat.
Cedar Lake, Wisconsin, Yhdysvallat.
Cedar Lake Township, Minnesota, Yhdysvallat.
Vesialueen nimenä

Cedarjärvi (engl. Cedar Lake), Manitoba, Kanada.
Cedarjärvi, Minneapolis, Minnesota, Yhdysvallat.
Cedarjärvi, Denville Township, New Jersey, Yhdysvallat.
Cedarjärvi, Ontario, Kanada.
Muita

Cedar Lake Trail lähellä Minneapolisia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cedar Lake”, voi hakea sivunnimihaulla, laajalla sivunnimihaulla tai tekstihaulla.
Cgs-järjestelmä

Cgs-järjestelmä on mittayksikköjärjestelmä, jota on käytetty tekniikassa 1800-luvun loppupuolelta 1950-luvulle ja eräillä tieteen aloilla vielä senkin jälkeen. Lyhenne cgs tulee järjestelmän perusyksiköistä senttimetri (cm), gramma (g) ja sekunti (s). Nykyään cgs-järjestelmä on korvattu kansainvälisellä yksikköjärjestelmällä, jonka perusyksiköitä ovat metri, kilogramma ja sekunti.
Cgs-järjestelmästä on olemassa useita vaihtoehtoisia laajennoksia, jotka käsittävät mekaanisten yksiköiden lisäksi myös sähkömagneettisten suureiden yksiköt. Eräs suosituimmista on Gaussin yksikköjärjestelmä.
Mekaniikan suureet

Cgs-järjestelmä otettiin tieteellisissä yhteyksissä käyttöön brittiläisten fyysikoiden James Clerk Maxwellin ja Thomsonin ehdotuksesta vuonna 1874. Perusyksiköt olivat mekaniikan yksiköitä, mutta niistä johdettiin yksiköt myös sähköopin suureille.  Aikaisemmin oli Carl Friedrich Gauss jo laatinut sitä muistuttavan ehdotuksen mekaanisten ja sähkösuureiden yksikköjärjestelmäksi, mutta hänen järjestelmässään pituusyksikkönä oli millimetri.
| Suure | Yksikkö | Tunnus | Perusyksiköissä | SI-yksiköissä |
| --- | --- | --- | --- | --- |
| pituus | senttimetri | cm |  | 10−2 m |
| massa | gramma | g |  | 10−3 kg |
| aika | sekunti | s |  | 1 s |
| kiihtyvyys | gal | Gal | 1 cm/s² | 10−2 m/s2 |
| voima | dyne | dyn | 1 g·cm/s² | 10−5 N |
| energia | ergi | erg | 1 g·cm²/s² | 10−7 J |
| paine | barye | Ba | 1 dyn/cm² | 10−1 Pa |
| dynaaminen viskositeetti | poisi | P | 1 g/(cm·s) | 10−1 Pa·s |
| kinemaattinen viskositeetti | stoki | St | 1 cm2/s | 10−4 m2/s |
Energian ja voiman yksiköt ovat cgs-järjestelmässä epäkäytännöllisen pieniä. Sen sijaan perusyksiköt gramma, senttimetri ja sekunti ovat sopivan kokoisia laboratoriomittauksiin, minkä vuoksi cgs-järjestelmä oli pitkään suosittu fyysikoiden ja kemistien keskuudessa.
Sähköiset suureet > Sähköstaattiset yksiköt

Tärkeimpien sähkösuureiden sähköstaattiset yksiköt cgs-järjestelmässä olivat:
| Suure | Yksikkö | Määritelmä | SI |
| --- | --- | --- | --- |
| sähkövaraus | elektrostaattinen varausyksikkö, franklin, statcoulombi | 1 esu = 1 statC = 1 Fr =  {\sqrt {g\cdot cm^{3}}}/s | = 3,335 64 · 10−10 C |
| sähkövirta | statampeeri | 1 esu/s =  {\sqrt {g\cdot cm^{3}}}/s^{2} | = 3,335 64 · 10−10 A |
| sähköinen potentiaali, jännite | statvoltti | 1 statV = 1 erg/esu = √(g·cm)/s) | = 299,792 458 V |
| sähkökentän voimakkuus | statvoltti / cm | 1 statV/cm = 1 dyn/esu = √(g/cm) / s | = 2,997 924 58 · 104 V/m |
| sähkövastus, resistanssi |  | 1 s/cm | = 8,988 · 1011 Ω |
| ominaisvastus |  | 1 s | = 8,988 · 109 Ω·m |
| kapasitanssi |  | 1 cm | = 1,113 · 10−12 F |
| induktanssi | stathenry |  | = 8,988 · 1011 H |
| energia | ergi | 1 erg | = 10−7 J |
| teho | ergi sekunnissa | 1 erg/s | = 10−7 W |
Sähköiset suureet > Sähkömagneettiset yksiköt

| Suure | Yksikkö | Määritelmä | SI |
| --- | --- | --- | --- |
| magneettikentän voimakkuus H | oersted, 1  Oe |  1Oe=1{\frac {\sqrt {\frac {g}{cm}}}{s}} | = 1000/(4π) A/m = 79,577 A/m |
| magneettivuo ja napavoimakkuus | maxwell, 1 Mx |  1Mx=1{\frac {\sqrt {g\cdot cm^{3}}}{s}} = 10−8 Wb |  |
| magneettinen momentti |  | 1 Mx · cm² | = 10−12  Am² |
| magneettivuon tiheys B | gaussi, 1 Gs | 1 Gs = 1 Mx/cm² | = 10−4 T |
| sähkövaraus | sähkömagneettinen varausyksikkö, emu, abcoulombi |  1{\sqrt {g\cdot cm}} | = 10 C |
| sähkövirta | emu/s, abampeeri |  1{\frac {\sqrt {g\cdot cm}}{s}} | = 10 A |
| sähköinen potentiaali, jännite | 1 erg/emu |  1{\frac {\sqrt {g\cdot cm^{3}}}{s^{2}}} | = 10−8 V |
| sähkökentän voimakkuus |  | 1 erg /(emu·cm) =  1{\sqrt {g\cdot cm}} | = 10−6 V/m |
| sähkövastus, resistanssi | sähkömagneettinen vastusyksikkö | 1 cm/s | = 10−9 Ω |
| ominaisvastus | cm²/s |  | = 10−5 Ω·m |
| kapasitanssi | s²/cm |  | = 109 F |
| induktanssi | cm |  | = 10−5 H |
| energia | ergi | 1 erg | = 10−7 J |
| teho | ergi sekunnissa | 1 erg/s | = 10−7 W |
Sähköenergialle ja teholle saatiin siis sama yksikkö kummassakin järjestelmässä. Magneettikentille ei sähköstaattisia yksiköitä käytetty.
Toisinaan on jokaisesta cgs-järjestelmän yksiköstä käytetty saman suureen SI-yksiköstä johdettuja nimiä lisäämällä nimen eteen sähköstaattisten yksiköiden tapauksessa etuliite stat-, sähkömagneettisten yksiköiden tapauksessa ab-.
Jokaisessa järjestelmässä on omat hyvät ja huonot puolensa. SI-järjestelmän perusyksiköt ovat helppoja todentaa ja mitata käytännössä, mutta esimerkiksi magneettikentän yksikkö tesla sekä kapasitanssin yksikkö faradi ovat erittäin suuria käytännön tarpeisiin nähden. Lisäksi SI-järjestelmän yhtälöt ovat monimutkaisempia, sillä verrannollisuuskertoimia on kuljetettava mukana laskuissa enemmän kuin cgs-järjestelmässä. Cgs-järjestelmien ongelmana on yksiköiden hankala määrittely ja käytössä olevien järjestelmien moninaisuus. Vanhaa teknistä kirjallisuutta luettaessa onkin erittäin tärkeää tarkastaa, mitä järjestelmää kulloinkin käytetään.
Aiheesta muualla

Mittatekniikan keskus
Christian Ruud

| Christian Ruud |
| --- | --- |

Henkilötiedot
Syntynyt: 24. elokuuta 1972 (ikä 52)
Kansalaisuus:   Norja
Tennispelaaja
Pituus:  188 cm
Paino:  75 kg
Kätisyys:  oikea
Ammattilaisena:  1991–2001
Kaksinpeli
Paras sijoitus:  39. (9.10.1995)
Turnausvoittoja:  12
Voitot/tappiot:  115–143
Grand Slam -turnauksissa
Australian avoimet:  4. kierros (1997)
Ranskan avoimet:  3. kierros (1995, 1999)
Wimbledon:  1. kierros (viisi kertaa)
Yhdysvaltain avoimet:  2. kierros (1997, 1999)
Nelinpeli
Paras sijoitus:  264. (16.8.1993)
Turnausvoittoja:  0
Voitot/tappiot:  5–10
Aiheesta muualla
ITF
ATP
Christian Ruud (s. 24. elokuuta 1972 Oslo) on norjalainen entinen tennisammattilainen.
Ruud voitti ammattilaisurallaan vuosina 1991–2001 yhteensä 12 ATP-haastajakiertueen turnausta. ATP:n maailmankiertueella Ruud selvisi kerran finaaliin, vuoden 1995 Swedish Openissa.
Palkintorahoja Ruud ansaitsi urallaan noin 1,4 miljoonaa dollaria. Myös hänen poikansa Casper Ruud on tennisammattilainen.
Bitch Alert

| Bitch Alert> Tiedot |
| --- | --- |
Toiminnassa:  1997–2008
Tyylilaji:  punk rock, grunge
Kotipaikka:  Suomi
Laulukieli:  englanti
Jäsenet:  Heinie, laulu, kitara   Kimmo, basso   Maritta, rummut  
Levy-yhtiö:  Poko Rekords, 2000–2008  
Infobox OKNimi-testi OK: 
Bitch Alert oli vuonna 1997 perustettu suomalainen riot grrrl- ja punk rock -yhtye, johon kuuluivat Heinie (laulu, kitara), Maritta (rummut) ja Kimmo (basso). Yhtye julkaisi neljä studioalbumia ja yhden kokoelmalevyn.
Historia

Yhtye perustettiin alun perin 1997 Helsingissä, jolloin siinä soitti Heinien ja Marittan lisäksi basisti Maria. Myöhemmin Maria kuitenkin erosi ja tilalle tuli Kimmo. Vuonna 2000 yhtyeen nimi Bitch muuttui Bitch Alertiksi levytyssopimuksen yhteydessä.
Ennen levytyssopimusta Poko Rekordsin kanssa, Bitch Alert teki kolme demoa: ...Mama, Wanna Play My Barbies No More... (1998), Baby (1998) ja 3rd Demo Tape (1999). Ensimmäinen single oli ”God Doesn't Like Me”.[lähde? ]
Ensimmäinen levy-yhtiön kautta julkaistu single Monday/Pornstar ilmestyi tammikuussa 2001. Yhtye sai hyvän vastaanoton myös ulkomailla. Vuonna 2003 Saksassa julkaistiin EP He's so Cute. Kesällä 2004 Bitch Alert oli kiertueella Isossa-Britanniassa ja siellä julkaistiin EP Monday sekä ...rriot! -albumi. Yhtye lopetti keväällä 2008.
Bitch Alertissa soitti lukuisia sessiokitaristeja. Pisimpään tällaisena toimi Candy Cane -yhtyeen solisti Marko Neuman, joka soitti myös usealla Bitch Alert -levyllä. Neumanin jälkeen Bitch Alertin livekitaristeina vaikuttivat The Prisondreamin vokalisti-kitaristi Jukka Kujansivu, joka soitti muun muassa yhtyeen Englannin-kiertueella, Brightboy-laulaja Antti Westman sekä Incredible Nothing -laulaja Jukka Åkerman.
Kappaleista ”Monday”, ”Loveson”, ”Sandy” ”Latenight Lullaby” ja "Skeleton" on tehty musiikkivideot.
Julkaisut > Albumit

Pay for Orgasm (2001)
...rriot (2002)
Kill Your Darlings (2004)
I Can Feel Your Bones (2006)
Pink Bunnies Get Hit by Big Trucks (kokoelma,  2008)
Julkaisut > EP:t

Songs for Your Wedding (2002)
Sunset for You (2003)
He's so cute (7", Saksa 2003)
Monday (7", Iso-Britannia 2004)
Julkaisut > Singlet

Monday (2001)
Loveson (2001)
Sandy (2001)
Loveson special (2003)
Latenight Lullaby (2004)
At the Cinema (2004)
Video Killed the Radio Star (2005)
All Wrong (2006)
Skeleton (2006)
Aiheesta muualla

Bitch Alert Myspacessa (englanniksi)
Bitch Alert (Arkistoitu – Internet Archive) Poko Rekordsin sivuilla
Marko Liuksialan kuvagalleria  Tampereen keikoilta
Caesar

Caesar tai César voi tarkoittaa seuraavia:
Antiikin henkilöitä

Gaius Julius Caesar, roomalainen valtiomies ja kirjailija
Gaius Julius Caesar, roomalainen preettori, edellisen isä
Drusus Caesar, roomalainen aristokraatti
Gaius Caesar, Augustuksen tyttärenpoika
Lucius Caesar, Augustuksen tyttärenpoika
Sextus Julius Caesar, eli noin vuonna 200 eaa. Hän oli Lucius Julius Caesarin poika ja Numerius Julius Caesarin lapsenlapsi. Hän oli sotilastribuuni Lucius Aemilius Paulluksen alaisena. Hänen poikiansa olivat Gaius Julius Caesar I ja Sextus Julius Caesar II.
Sextus Julius Caesar, oli edellisen poika. Hän oli vuoden 156 eaa. konsuli.
Sextus Julius Caesar, (kuoli 90 eaa. tai 89 eaa.) oli Sextus Julius Caesar II:n poika. Hän oli Mariuksen kannattaja ja luultavasti preettori vuonna 94 eaa. Hän oli konsuli vuonna 91 eaa. Hän hävisi taistelussa samnilaisia vastaan ja kuoli Asculumin piirityksessä.
Sextus Julius Caesar, oli kuuluisan Julius Caesarin serkku ja hyvä ystävä. Hän komensi yhtä Syyrian legionista ja oli kvestori vuonna 48 eaa.
Nykyajan henkilöitä > Sukunimenä

Boštjan Cesar (s. 1982), slovenialainen jalkapalloilija
Bruno César (s. 1988), brasilialainen jalkapalloilija
Irving Caesar (1895–1996), yhdysvaltalainen muusikko ja laulunsanoittaja
John Caesar, Black Caesar (1763–1796), madagaskarilaissyntynen rikollinen, ensimmäinen australialainen bushranger
Julia Cæsar (1885–1971), ruotsalainen näyttelijä
Julius Caesar (1830–1878), englantilainen kriketinpelaaja
Paulo César, Caju (s. 1948), brasilialainen jalkapalloilija
Paulo César Costa (s. 1967), brasilialainen roomalaiskatolinen piispa
Shirley Caesar (s. 1938), yhdysvaltalainen gospel-laulaja
Sid Caesar (1922–2014), yhdysvaltalainen näyttelijä
Nykyajan henkilöitä > Etunimenä

César Rodríguez Álvarez (1920–1995), espanjalainen jalkapalloilija
César Arzo (s. 1986), espanjalainen jalkapalloilija
César Azpilicueta (s. 1989), espanjalainen jalkapalloilija
Caesar Baronius (1538–1607), italialainen kardinaali ja kirkkohistorioitsija
César Antonio Cáneva (1874–1953), italialais-argentiinalainen roomalaiskatolinen piispa
César-François Cassini de Thury (1714–1784), ranskalainen tähtitieteilijä
César Chávez (1927–1993), yhdysvaltalainen maatyöläinen ja kansalaisoikeusaktivisti
César Cielo (s. 1987), brasilialainen uimari
César Cui (1835–1918), venäläinen säveltäjä ja musiikkikriitikko
César Delgado (s. 1981), argentiinalainen jalkapalloilija
Caesar van Everdingen (1616–1678), alankomaalainen taidemaalari
César Ferioli (s. 1959), espanjalainen sarjakuvapiirtäjä
César Daniel Fernández (s. 1954), argentiinalainen roomalaiskatolinen piispa
César Franck (1822–1890), belgialainen säveltäjä ja urkuri
César Gaviria (s. 1947), Kolumbian presidentti 1990–1994
César Guerra-Peixe (1914–1993), brasilialainen säveltäjä, viulisti, kapellimestari ja musiikintutkija
César Manrique (1919–1992), espanjalainen arkkitehti, taiteilija ja ympäristöasioiden puolestapuhuja
Cesar Alexander Efraim Melan (1820–1880), suomalainen Venäjän armeijan kenraalimajuri ja matematiikan opettaja
César Marcelo Meli (s. 1992), argentiinalainen jalkapalloilija
César Mendoza (1918–1996), chileläinen esteratsastaja ja sotilasjuntan järjestyspoliisin päällikkö
César Luis Menotti (1938–2024), argentiinalainen jalkapalloilija
Cesar Millan (s. 1969), meksikolais-yhdysvaltalainen koirapsykologi
César Milstein (1927–2002), argentiinalainen biokemisti, Nobelin lääketieteen palkinnon saaja
César Muñiz Fernández (s. 1970), belgialais-espanjalainen jalkapalloerotuomari
César Navas (s. 1980), espanjalainen jalkapalloilija
César Ramón Ortega Herrera (1938–2021), venezuelalainen roomalaiskatolinen piispa
César Pelli (1926–2019), argentiinalais-yhdysvaltalainen arkkitehti
Cesar C. Raval (1924–2017), filippiiniläinen roomalaiskatolinen piispa
César Ritz (1850–1918), sveitsiläinen hotellialan yrittäjä
Cesar Romero (1907–1994), yhdysvaltalainen näyttelijä
César Ruminski (1824–2009), ranskalainen jalkapallomaalivahti
César Sampaio (s. 1968), brasilialainen jalkapalloilija
César Sánchez (s. 1971), espanjalainen jalkapallomaalivahti
César Santin (s. 1981), brasilialainen jalkapalloilija
César Vallejo (1892–1938), perulainen runoilija
César Villanueva (s. 1946), Perun pääministeri
César Bosco Vivas Robelo (1941–2020), nicaragualainen roomalaiskatolinen piispa
Caesar von Walzel (s. 1943), suomalainen esteratsastustuomari
Kuvitteellisia henkilöitä

César, liikemies Claude Sautet’n elokuvassa Cesar ja Rosalie
Caesar, Caesar’s Legionin johtaja videopelissä Fallout: New Vegas
Muita merkityksiä

caesar, arvonimeksi muuttunut henkilönimi, Rooman keisari tai yleisesti keisari
Cesar, yksi Kolumbian departementeista
Caesar Film, Italiassa toiminut elokuvien tuotanto- ja levitysyhtiö
Caesar, tietokonepelisarja
César-elokuvapalkinto
César, Marcel Pagnolin ranskalainen elokuva vuodelta 1936
Cesar Gracie Jiu-Jitsu, brasilialainen vapaaottelu- ja jujutsuseura
Caesar, rajavartioiden apuna Lapissa 1920-luvulla vaikuttanut saksanpaimenkoira
CAESAR, ranskalainen haupitsi
Hotel Cæsar, kuvitteellinen hotelli samannimisessä norjalaisessa saippusarjassa
Caesar (1642), alus
HMS Caesar (1793), Caesar-luokan 80-tykkinen kolmannen luokan linjalaiva
HMS Caesar (1853), 90-tykkinen toisen luokan linjalaiva
HMS Caesar (1896), Majestic-luokan taistelulaiva
HMS Caesar (R07), Ca-luokan hävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Caesar”, voi hakea sivunnimihaulla, laajalla sivunnimihaulla tai tekstihaulla.